

**Ministarstvo rada, mirovinskoga sustava, obitelji i socijalne politike**

Javni poziv za dodjelu financijske podrške za smanjenje utjecaja porasta cijena energenata na pružatelje socijalnih usluga u Republici Hrvatskoj

Upute za prijavitelje

Datum objave javnog poziva: 6. travnja 2022.

Rok za dostavu prijava: 22. travnja 2022. *SADRŽAJ*

[1. OSNOVNE INFORMACIJE O POZIVU 3](#_Toc97732277)

[1.1. Predmet i cilj Poziva 3](#_Toc97732278)

[1.2. Ukupna vrijednost Poziva i planirani iznosi po pojedinačnim prijavama 3](#_Toc97732279)

[1.3. Sudionici u provedbi Poziva 4](#_Toc97732280)

[2. FORMALNI UVJETI 5](#_Toc97732281)

[2.1. Tko može podnijeti prijavu? 5](#_Toc97732282)

[2.2. Prihvatljivi troškovi 5](#_Toc97732283)

[3. KAKO SE PRIJAVITI 6](#_Toc97732284)

[3.1. Upute za prijavu putem internetskog sustava 6](#_Toc97732285)

 [3.1.1. Prijava na Poziv 6](#_Toc97732286)

[3.2. Dokumentacija za Poziv 6](#_Toc97732287)

[3.3. Rok za slanje prijave 7](#_Toc97732288)

[4. PROCJENA PRIJAVA I DONOŠENJE ODLUKE O FINANCIRANJU 7](#_Toc97732289)

[4.1. Obavijest o donesenoj odluci o financiranju 7](#_Toc97732290)

[4.2. Podnošenje prigovora 7](#_Toc97732291)

[4.3. Indikativni kalendar postupka 8](#_Toc97732292)

**1. OSNOVNE INFORMACIJE O POZIVU**

1.1. Predmet i cilj Poziva

Javni poziv provodi se temeljem Odluke Vlade Republike Hrvatske o provedbi mjere za smanjenje utjecaja porasta cijena energenata na pružatelje socijalnih usluga u Republici Hrvatskoj („Narodne novine“, broj: 31/22).

Pružateljima socijalnih usluga smještaja, organiziranog stanovanja, boravka i usluge pomoći u kući-aktivnost pripreme i dostave obroka (dalje u tekstu: pružatelji socijalnih usluga) u razdoblju od 1. travnja 2022. do 31. ožujka 2023. godine osiguravaju se sredstva za podmirenje troškova električne energije i/ili, toplinske energije i/ili plina (dalje u tekstu: troškovi energije), kojima će se ublažiti udar od porasta cijena.

Cilj Javnog poziva je smanjenje udara porasta cijena energenata na ekonomski standard pružatelja socijalnih usluga, a čiji krajnji korisnici su posebno ranjive i ugrožene skupine osoba (djeca bez roditelja ili bez odgovarajuće roditeljske skrbi, djeca s teškoćama u razvoju i odrasle osobe s invaliditetom, starije i nemoćne osobe, žrtve obiteljskog nasilja, osobe ovisne o alkoholu, drogama, kockanju i drugim oblicima ovisnosti i sl.).

Očekivani pozitivni učinci provedbe javnog poziva su sprječavanje rasta cijena socijalnih usluga uslijed nastale energetske krize, kao i očuvanje financijske održivosti pružatelja socijalnih usluga te ublažavanje utjecaja rasta cijena energenata na životni standard samih korisnika socijalnih usluga i njihovih obveznika uzdržavanja.

**Područje provedbe:** područjecijele Republike Hrvatske.

**Planirano trajanje**: 12 mjeseci.

Provedba započinje prvi sljedeći dan nakon donošenja Odluke o financiranju, temeljem procjene Povjerenstva o korisnicima koji udovoljavaju propisanim uvjetima.

1.2. Ukupna vrijednost Poziva i planirani iznosi po pojedinačnim prijavama

**Ukupno planirana vrijednost Poziva je 21.000.000,00 kuna (slovima: dvadesetjedanmilijun kuna).**

Najveći iznos financijskih sredstava na godišnjoj razini koji se može dodijeliti po pojedinoj prijavi: **48.000,00 kuna.**

Odobreni iznos realizirati će se posredstvom Financijske agencije - Fine (sve poslovnice u RH) sufinanciranjem plaćanja za račune koji se odnose na troškove energije. Uspješni prijavitelji će u svibnju 2022. moći iskoristiti prvu mjesečnu financijsku podršku za plaćanje računa troškova energije koji se odnose na mjesec travanj 2022.

Ukupan iznos sufinanciranja plaćanja za troškove energije ne može prelaziti maksimalni iznos dodijeljene mjesečne financijske podrške.

Ukoliko je iznos računa manji od maksimalne mjesečne financijske podrške, podrška se umanjuje na iznos računa. Podrška se odnosi na kumulativni iznos prihvatljivih troškova energenata.

**Okvirni broj pružatelja socijalnih usluga koji će ostvariti pravo na naknadu: 800-1100.**

|  |  |  |
| --- | --- | --- |
| **PRUŽATELJI USLUGE (PU)** | **MJESEČNA PODRŠKA PO PRUŽATELJU (kn)** | **GODIŠNJA PODRŠKA PO PRUŽATELJU (kn)** |
| **Obiteljski domovi** | **1.000,00** | **12.000,00** |
| **PU do 20 korisnika**  | **2.000,00** | **24.000,00** |
| **PU od 21-50 korisnika**  | **3.000,00** | **36.000,00** |
| **PU s više od 51 korisnika**  | **4.000,00** | **48.000,00** |
| **PU Priprema i dostava obroka**  | **600,00** | **7.200,00** |

Ukoliko pružatelj socijalnih usluga provodi istovremeno više različitih socijalnih usluga (smještaj, organizirano stanovanje, boravak, priprema i dostava obroka), može ostvariti podršku samo po jednoj osnovi.

1.3. Sudionici u provedbi Poziva

|  |  |
| --- | --- |
| **PRIJAVITELJ** | Pružatelj socijalnih usluga smještaja/organiziranog stanovanja/boravka/pomoći u kući – aktivnost priprema i dostava obroka koji se prijavljuje u okviru ovog Poziva, nositelj.  |
| **KORISNIK**  | Prijavitelj koji, nakon što je njegova prijava pozitivno ocijenjena na natječajnoj proceduri ovog Poziva, ulazi u skupnu Odluku o financiranju.  |
| **MINISTARSTVO** | Ministarstvo rada, mirovinskoga sustava, obitelji i socijalne politike procjenjuje, donosi Odluku o financiranju i prati provedbu aktivnosti iz ovog Poziva.Provodi pregled prijavljenih projekata u odnosu na propisane formalne uvjete Poziva (administrativna provjera), prati provedbu posredstvom Financijske agencije – FINA-e. |
| **FINA** | Financijska agencija sukladno Odluci o financiranju provodi raspodjelu financijskih sredstava na osnovi dostavljenih računa za troškove energije od strane pružatelja socijalnih usluga. |

**2. FORMALNI UVJETI**

2.1. Tko može podnijeti prijavu?

**Prihvatljivim prijaviteljem smatraju se:**

* Obiteljski domovi[[1]](#footnote-1)
* Pružatelji socijalnih usluga[[2]](#footnote-2) do 20 korisnika
* Pružatelji socijalnih usluga od 21-50 korisnika
* Pružatelji socijalnih usluga s više od 51 korisnika
* Pružatelji socijalnih usluga[[3]](#footnote-3)- Priprema i dostava obroka

Da bi bili prihvatljiv prijavitelj moraju udovoljavati sljedećim općim uvjetima:

1. Biti upisani u upisnik ustanova socijalne skrbi ili u evidenciju pravnih osoba odnosno obrtnika i fizičkih osoba koje profesionalno pružaju socijalne usluge
2. Posjedovati valjanu licenciju (rješenje o ispunjavanju mjerila za pružanje socijalnih usluga/ rješenje o ispunjavanju minimalnih uvjeta za pružanje socijalnih usluga/ rješenje o ispunjavanju uvjeta glede prostora opreme, stručnih i drugih djelatnika i sl.).

Navedene uvjete iz točke 1. provjeravati će Ministarstvo uvidom u upisnik ustanova socijalne skrbi ili u evidenciju pravnih osoba odnosno obrtnika i fizičkih osoba koje profesionalno pružaju socijalne usluge, a uvjete pod točkom 2. uvidom u dostavljenu dokumentaciju.

**Pravo prijave na Poziv nemaju:**

* pružatelji socijalnih usluga kojima je osnivač Republika Hrvatska
* pružatelji socijalnih usluga koji istovremeno koriste Program dodjele potpora za smanjenje troškova plina za mikro, male i srednje poduzetnike koji provodi Ministarstvo gospodarstva i održivog razvoja u suradnji s HAMAG-BICRO-om.

2.2. Prihvatljivi troškovi

Prihvatiljivi su troškovi energije, za koje su izdani valjani računi koji se odnose na prihvatljivi period financiranja. Sredstvima iz ovog Poziva mogu se financirati samo stvarno nastali prihvatljivi troškovi, u vremenskom razdoblju naznačenom u ovim Uputama i Odluci o financiranju.

Ukoliko se naknadnim provjerama utvrdi da je pružatelj socijalnih usluga dostavio neistinite podatke i/ili da postoji dvostruko financiranje (npr. troškovi energije za koje je korištena ova podrška istovremeno su financirani i sredstvima iz programa i projekata koje pružatelj socijalnih usluga provodi u istom razdoblju) od korisnika će se zatražiti povrat odobrenih financijskih sredstava.

**3. KAKO SE PRIJAVITI**

U ovom dijelu uputa nalaze se informacije o sadržaju prijave i obveznih obrazaca, o tome gdje i na koji način poslati prijavu, kao i informacije o rokovima za prijavu.

3.1. Upute za prijavu putem internetskog sustava

Prijava podrazumijeva internetsku prijavu koja se obavlja putem internetske poveznice - [forms.gle/pqC2AnrFjVJhxbVH7](https://forms.gle/pqC2AnrFjVJhxbVH7) te ispunjavanjem obrazaca dostupnih na <https://mrosp.gov.hr/pristup-informacijama-16/natjecaji-pozivi-i-zaposljavanje/udruge-u-sustavu-socijalne-skrbi-natjecaji-pozivi-i-obrasci/natjecaji-pozivi-i-odluke/12118>

Tri su osnovna uvjeta za završetak postupka prijave:

1. Registracija i prijava pružatelja socijalne usluge putem internetske poveznice [forms.gle/pqC2AnrFjVJhxbVH7](https://forms.gle/pqC2AnrFjVJhxbVH7)**,**
2. Slanje skeniranih obrazaca za prijavu (ovjeren potpisom ovlaštene osobe za zastupanje i pečatom organizacije) na e-mail energenti@mrosp.hr .

3.1.1. Prijava na Poziv

Samo se prijavitelj koji je prijavljen putem internetske poveznice ([forms.gle/pqC2AnrFjVJhxbVH7](https://forms.gle/pqC2AnrFjVJhxbVH7)) može prijaviti na raspisani Poziv.

**Cjelovita dokumentacija koju je potrebno poslati na ovaj Poziv opisana je u točki 3.2. Uputa.**

Obrasci za prijavu mogu se preuzeti sa:

* službene mrežne stranice Ministarstva rada, mirovinskoga sustava, obitelji i socijalne politike <https://mrosp.gov.hr/pristup-informacijama-16/natjecaji-pozivi-i-zaposljavanje/udruge-u-sustavu-socijalne-skrbi-natjecaji-pozivi-i-obrasci/natjecaji-pozivi-i-odluke/12118>

3.2. Dokumentacija za Poziv

**Obvezne dijelove prijave osim *online prijave* čine i sljedeći dokumenti i popunjeni obrasci:**

1. Obrazac 1: Prijavni obrazac
2. Preslika zadnjeg računa za električnu energiju/toplinsku energiju/plin iz 2022. godine
3. Obrazac 2: Lista korisnika usluge smještaja/organiziranog stanovanja/boravka/pripreme i dostave obroka (osobno ime, OIB)
4. Obrazac 3: Izjava potpisana od strane ovlaštene osobe pružatelja socijalnih usluga o istinitosti/točnosti podataka u Prijavi i pripadajućim obrascima
5. Obrazac 4: Izjava o nepostojanju dvostrukog financiranja i nekorištenju Programa dodjele potpora za smanjenje troškova plina za mikro, male i srednje poduzetnike koji provodi Ministarstvo gospodarstva i održivog razvoja u suradnji s HAMAG-BICRO-om.

Uvjete pod točkama 1., 2., 3. i 4. Ministarstvo će provjeravati uvidom u dostavljenu dokumentaciju, a uvjet pod točkom 5. provjeravati će se u suradnji sa drugim tijelima državne uprave koja provode mjere za ublažavanje rasta cijena zbog poskupljenja energenata.

**Napomena:** Prijavitelji i Ministarstvo dužni su voditi računa o zaštiti osobnih podataka korisnika i postupati sukladno Uredbi (EU) 2016/679 Europskog parlamenta i Vijeća o zaštiti pojedinaca u vezi s obradom osobnih podataka i o slobodnom kretanju takvih podataka te Zakonu o provedbi Opće uredbe o zaštiti podataka (NN 42/2018).

****3.3. Rok za slanje prijave****

Cjelovitu dokumentaciju potrebno je na propisan način (opisan u točkama 3.1. i 3.2. Uputa) poslati na e-mail: energenti@mrosp.hr (ovjeriti pečatom i potpisom ovlaštene osobe za zastupanje prijavitelja, te poslati skenirani primjerak).

**Rok za slanje prijave je 22. travnja 2022. godine do 15 sati.**

**4. PROCJENA PRIJAVA I DONOŠENJE ODLUKE O FINANCIRANJU**

Sve pristigle i zaprimljene prijave proći će kroz sljedeću proceduru:

1. Pregled prijava u odnosu na propisane uvjete Poziva,
2. Procjena prijava koje su zadovoljile propisane uvjete Poziva,
3. Donošenje odluke o financiranju.

4.1. Obavijest o donesenoj odluci o financiranju

Svi prijavitelji bit će obaviješteni o donesenoj Odluci o financiranju. Odluka će biti objavljena na mrežnim stranicama Ministarstva – <https://mrosp.gov.hr/pristup-informacijama-16/natjecaji-pozivi-i-zaposljavanje/udruge-u-sustavu-socijalne-skrbi-natjecaji-pozivi-i-obrasci/natjecaji-pozivi-i-odluke/12118>

4.2. Podnošenje prigovora

Prijavitelj može uputiti prigovor na Odluku o financiranju, u roku od 8 dana od dana primitka pisane obavijesti o razlozima ne uvrštavanja u Odluku na e-mail adresu: **energenti@mrosp.hr**

O prigovoru odlučuje tijelo za rješavanje prigovora u roku od 8 dana od zaprimanja prigovora. Prigovor ne odgađa izvršenje navedene Odluke.

4.3. Indikativni kalendar postupka

|  |  |
| --- | --- |
| Faze postupka  | datum/mjesec |
| Objava Poziva | 6. travnja 2022. |
| Rok za slanje prijave  | 22. travnja 2022. |
| Rok za donošenje Odluke o financiranju  | 29. travnja 2022. |

\*Navedeni termini su okvirni. Točni datumi bit će pravovremeno objavljeni na stranicama – <https://mrosp.gov.hr/pristup-informacijama-16/natjecaji-pozivi-i-zaposljavanje/udruge-u-sustavu-socijalne-skrbi-natjecaji-pozivi-i-obrasci/natjecaji-pozivi-i-odluke/12118>

1. Fizičke osobe koje usluge pružaju kao profesionalnu djelatnost [↑](#footnote-ref-1)
2. Licencirani pružatelji socijalnih usluga: udruge, vjerske zajednice, trgovačka društva i dr. domaće i pravne osobe i obrtnici koje pružaju uslugu smještaja i/ili organiziranog stanovanja i/ili boravka [↑](#footnote-ref-2)
3. Licencirani pružatelji socijalnih usluga Pomoći u kući- pripreme i dostave obroka [↑](#footnote-ref-3)